320 Resurgere, Resurrectio

Duplex est resurrectio secundum Augustinus. Vna mentium in hoc mundo, alia corporum in fine.

De primo, dicit Augustinus, *De verbis Domini*, sermo 64. Et Apostolus, [Eph. 5:14]: *Surge qui dormis, et exsurge a mortuis, et illuminabit te Christus*. Joan. [5:25]: *Venit hora, et nunc est, quando mortui audient vocem Filii Dei*. Hic nota secundum Augustinum, quod omnes resurgent in corpore ad penam perpetuam. Qui autem hic resurrexerunt, hic prius in anima resurgent, postmodum bone suo in corpore suo ad gloriam quia recipient stolam beatitudinis in corpore quam prius habuerunt in anima.

¶ Exemplum de duplici resurrectione, sicut infirmus conualescens. Primo surgit de lecto, sed ad hoc indiget baculo, sed cum plene conualuerit, abicit baculum. Sic post resurrectione mentis indiget homo baculo crucis et penitentie, sed post resurectionem secundam, quando accipit in plenam fortitudinem, abiciet hunc baculum. Origenes, *Super gentes transitans,* de immolatione Abrahe, dicit quod Abraham credidit tantum Deo quod licet filium suum immolasset, quod Deus eum suscitasset, ex quo mea facta fuit repromissio. Et hoc innuit Apostolus, Heb. 11[:9-17]. Vnde et Abraham dicit pueris suis qui cum eo venerant ad mortem /f.100ra/ *postquam adorauerimus, reuertemur ad uos*, Gen. 22[:5].

Item, Augustinus, *Super Psalmo* 68[:21], si Christus mori nollet, nec nasci vellet. Causa resurrectionis vtrumque fecit. Duo erant in nobis satis cognita, scilicet, nasci et mori. Sed vnum incognitum quod est resurgere et in eternum viuere. Et ergo Christus ostenderet nobis quod non noueramus, suscepit a nobis que noueramus. Vnde dicit Augustinus, *Super Psalmo* 101[:24], laus fidei christianorum non est, credere Christum mortuum, sed quia credunt Christum resurrexisse. Nam primum etiam infidelis credit. Ideo dicit Apostolus [Rom. 10:9]: *Si credideris quod Deus suscitavit* Jesum qui mortuus, *salvus eris*. Quod mortus est Jesus.

Item, Augustinus, *De civitate*, libro 22, c. 26, Plato breuiter dixit, sine corporibus animas in eternum esse non posse. Ex quo sequitur resurrectio communiter et bonis et malis. Exempla ponuntur a sanctis ad probandum resurrectio. Vnde Augustinus, in *Sermo de Pasche*, leo fetum mortuum edens, ad clamorem patris suscitatur. Idem dicit de fenice incinerata, quod die tercia surgit de qua aue replicat ad propositum Ambrosius in *Hexameron*, libro 5.

Item, dicit Augustinus, *De grano mortuo,* quod ad calorem solis reuiuiscit.

¶ Item, est hic notandum quod Christus probauit resurrectionem suam multis modis.

Et primo, per frequenciam appericionum, nam legitur decies apperuisse, scilicet, ipso die resurrectionis, de quo vide in *Legende Sanctorum*.

Secundo, probauit veritatem resurrectionis, de quo vide per testimonium angelorum [Matt. 28:6].

¶ Tercio, per ostensionem uulnerum [Joan. 20:24-29] et esum ciborum [Luc. 24:42-43], ne eius resurrectio fantastica putaretur.

¶ Quarto, per expositionem scripturarum factam discipulia duobus.

¶ Quinto, per ostensionem miraculorum, utpote quod eo resurgente multa corpora resurrexerunt.

Item, factus est terre motus ingressus est iannis clausis.

¶ Item, in passione Christi apostoli defecerant in fide, quia hiis qui viderant eum surrexisse non crediderunt.

Item, defecerunt in spe quia dicebant, nos autem sperabamus quod ipse esset redempturus Israel.

Item, defecerunt in caritate quia relicto eo omnes fugerunt. Ideo Christus resurgens ut ammoueret ab eis infidelitatem. Stetit in medio illorum ut tolleret desperacionem. Ostendit eis latus et manus ut excitaret ad dilectionem et caritatem. Dixit eis, [Joan. 20:26]: *Pax vobis*. Vnde notandum est hic quod triplex genus hominum indiget surgere, scilicet, sedentes, iacentes, dormientes.

Peccantes in corde tantum sunt sedentes. Quia non se toto tangunt locum vbi sedent. Talibus potest dici illud Psal. [126:2]: *Surgite postquam sederitis, qui manducatis panem doloris*. Vnde Gen. 19[:12] dixerunt angeli ad Lot affectum nimis ad commorandum in Sodomis. Surgite et egredimini de loco isto, quia delebit Dominus, sic debent peccatores cito eiicere peccata sua. Vnde filius prodigus dixit, Luc. 15[:18]: *Surgam, et ibo ad patrem meum, et dicam, peccavi in cælum, et coram te*. Talis est beatus secundum illud Apo. 20[:6]: *Beatus, qui habet partem in resurrectione prima*. Hec est resurrectio prima qua homo surgit de morte cordis et anime ad vitam gratie. Contra quos dicitur in Psal. primo [1:5]: *Non surgent impii in judicio*. Nam si ipse iudicarent seipsos resurgendo a morte cordis non remanerent impii, sed iustificarentur.

Secundo, peccantes in opere sunt iacentes, quia ipsos totaliter tangunt peccata, Jos. 7[:10]: *Dixit Dominus [ad] Josue* sue, *Surge: cur jaces pronus in terra*? Homo iacens pronus in terra designat illum qui totaliter debitus est terrenis. Contra quos dicit Apostolus [Col. 3:1-5]: *Si consurrexistis cum Christo: quæ sursum sunt quærite*, etc., vsque *quæ sunt super terram*. Elephas, quia habent membra inflexibilia, postquam iacuierit non resurgit et sic capitur et occiditur a venatore. Sic parta cuius voluntas indurata est in malo, postquam ceciderit non resurgit.

¶ Tercio, peccantes ex consuetudine sunt velud dormientes, quia omnes sensus spirituales in talibus sunt ligati. /f. 100rb/ Talibus dicitur Eph. 5[:14]: *Surge qui dormis, et exsurge a mortuis*.

¶ Nota hic de catulo leonis quomodo surgit ad clamorem patris. Et Act. 9[:8] Paulus qui dormierat in peccatis ad clamorem Christi surrexit. Sic flores et herbe que videntur quasi dormientess reuiuiscunt ad presenciam lucis et pluuie. Sic peccator ad presenciam gratie in figura legitur Act. 12[:7] quod cum *lumen refulsit in habitaculo* carceris *catene ceciderunt de manibus Petri*.